stanford-oval/wikipedia huggingface dataset:
שירותי קרקע למטוס נוסעים
שירותי קרקע במיקור חוץ

חברות תעופה רבות אינן מבצעות בעצמן את כל שירותי הקרקע למטוסיהן, אלא רוכשות אותן מחברות תעופה אחרות או מחברות עצמאיות בענף. בשנת 2013 העריך ארגון IATA כי כ-50% מפעילות זו נעשית באמצעות התקשרות של חברות התעופה עם קבלנים. הדבר כדאי לחברות תעופה במיוחד בנמלי תעופה שבהם אין להן תשתית שירותי קרקע מפותחת משל עצמן, אם משום מחסור במשאבים של החברה ואם משום שמטוסיהן נוחתים באותו יעד בתדירות נמוכה.
ברחבי העולם פועלות עשרות חברות למתן שירותי קרקע, שחלקן נמצאות בבעלות של חברות תעופה. רבות מהן פועלות על בסיס אזורי. חברה בולטת בתחום זה היא סוויס פורט.
שירותי קרקע בישראל

בישראל קיימות 4 חברות שנותנות שירותי קרקע למטוסים:
אל על - נותנת שירות לעצמה.
QAS - חברת בת של כנפיים אחזקות וסוויס פורט, החברה הגדולה ביותר בנמל התעופה בן-גוריון כיום[דרוש מקור], נותנת שירות לרוב הטיסות הארוכות וטיסות החסך.
לאופר GHI - חברת בת של ממן - מסופי מטען וניטול, נותנת שירות לרוב חברות התעופה האירופאיות וישראייר.
Aerohandling - מעניקה שירות לחברות תעופה זרות, כמו כן לחברת ארקיע. לשעבר הייתה בבעלות ארקיע.
מסמכי מדיניות

לשם הגברת היעילות והבטיחות במתן שירותי קרקע מפרסם ארגון יאט"א מהדורות מעודכנות של מסמכי מדיניות והדרכה בנוגע להם. אלו הם Airport Handling Manual ו-IATA Ground Operations Manual.
הערות שוליים

↑  מדובר בפעולות שגרתיות שיש לבצע במטוס לקראת טיסתו הבאה, ולא בטיפול בתקלות מיוחדות במטוס המתגלות במסגרת חלק מן הטיסות.
↑  Ground Handling
↑  http://www.iaa.gov.il/he-IL/airports/BenGurion/GroundHandlingCompanies/Pages/default.aspx
↑  Airport Handling Manual
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
ילד 44 (סרט)

| --- | --- |

כרזת הסרט בעברית
 מבוסס על:  ילד 44 
 בימוי:  דניאל אספינוזה 
 הופק בידי:  רידלי סקוט, גרג שאפירו 
 תסריט:  ריצ'רד פרייס, טום רוב סמית 
 עריכה:  דילן טיצ'נור, פייטרו סקאליה 
 שחקנים ראשיים:  טום הארדי Tomáš Dianiška Marie Jansová Zdeněk Bařinka David Bowles Petra Lustigová Magda Weigertová Ondřej Volejník Lukáš Jůza Vlastina Svátková Jaroslava Siktancova Markéta Tannerová Robert Jašków Petr Vaněk צ'ארלס דאנס Jan Antonín Duchoslav Claudia Vasekova Marek Dobeš Petr Vízdal Andrea Miltner Anssi Lindström Lottie Steer Flynn Matthews Barbara Lukešová Sonny Ashbourne Serkis פרדראג בלז'אק Jakub Frydrych Viktorie Hásková Tadeáš Říha Tomáš Měcháček Petra Navrátilová Amáta Skalová איוואן שוודוף טרה פיצג'רלד ג'ייסון קלארק Jana Stryková אגנייסקה גרוצ'ווסקה אורסינה לארדי פאדי קונסידיין מייקל נרדון Finbar Lynch קארל דורבי מארק לואיס ג'ונס נומי ראפאס פארס פארס ג'ואל קינמן Xavier Atkins גארי אולדמן Heather Craney נד דנהי Hana Frejková Ivan G'Vera סם ספרואל Tomás Valík Pavel Šimčík Václav Jiráček ונסן קאסל Ondřej Malý Kristýna Leichtová Michal Gulyáš ג'וזף אלטין ניקולאי לי קאס לוריין אשבורן Jaromír Nosek Alexander Stasko 
 מוזיקה:  ג'ון אקסטרנד 
 צילום:  פיליפ רוסלו, אוליבר ווד 
 מדינה:  ארצות הברית, רומניה, צ'כיה, הממלכה המאוחדת, רוסיה 
 חברת הפקה:  Summit Entertainment 
 חברה מפיצה:  Big Bang Media, Summit Entertainment, נטפליקס 
 שיטת הפצה:  וידאו על פי דרישה 
 הקרנת בכורה:  16 באפריל 2015 
 משך הקרנה:  137 דק' 
 שפת הסרט:  אנגלית 
 סוגה:  סרט מתח, סרט מבוסס יצירה ספרותית, סרט בלשי, סרט דרמה, סרט פשע 
 מקום התרחשות:  ברית המועצות, מוסקבה 
 הכנסות באתר מוג'ו:   child44
 www.child44film.com
 דף הסרט ב־IMDb
 
ילד 44 (באנגלית: Child 44) הוא סרט מותחן משנת 2015 של הבמאי השוודי דניאל אספינוזה, המהווה הפקה משותפת ארצות הברית, בריטניה, צ'כיה ורומניה. הסרט מבוסס על הרומן באותו שם מאת טום רוב סמית. הספר שעליו צולם הסרט מבוסס בחלקו על ההיסטוריה של חקירת פשעיו של הרוצח המטורף אנדריי צ'יקטילו ומככבים בו טום הרדי ונומי ראפאס.
צוות השחקנים

טום הארדי – לב דמידוב
נומי ראפאס – ראיסה
ג'ואל קינמן – וסילי
גארי אולדמן – נסטרוב
פארס פארס – אלכסיי
מארק לואיס ג'ונס
אגנייסקה גרוצ'ווסקה
ג'ייסון קלארק
אורסינה לארדי
פאדי קונסידיין
נד דנהי
ונסן קאסל
לוריין אשבורן
ג'וזף אלטין
סם ספרואל
טרה פיצג'רלד
צ'ארלס דאנס
הפקה

הסרט מבוסס על הרומן של טום רוב סמית' באותו שם, שעלילתו שואבת השראה מהמקרה של המטורף אנדריי צ'יקטילו. סמית' עצמו ציין כי אף שהבסיס לספר היה הנסיבות הקשורות לצ'יקטילו, הדברים העיקריים מבחינתו היו "העבודה המגושמת של קרימינולוגים, העוול, המערכת עצמה – במובן של השראה; זה נהיה חשוב לי יותר מדמויות אמיתיות", ו"אחת הדמויות הראשיות של הרומן היא רוסיה הסובייטית – תערובת מפלצתית של אימה ואבסורד".
בתחילה רידלי סקוט היה אמור לביים את הסרט, אך מאוחר יותר התוכניות השתנו, ודניאל אספינוזה מונה לבמאי, וסקוט הפך למפיק הסרט. אספינוזה (יליד 1977) נשאל באחד הראיונות מדוע לקח על עצמו את עיבוד הרומן ואמר שהוריו היגרו לשוודיה, לאחר שנמלטו ממשטר פינושה. הוא גדל על סיפורים על הדיקטטורה הזו, נושא הדיקטטורה תמיד עניין אותו ולכן, כאשר קיבל את התסריט של הסרט על הדיקטטורה, "על הסיוט של ההיסטוריה הסובייטית – 1952, 1953, 1954 – על שיא הדיקטטורה הסטליניסטית, שהסתיימה במותו, על הפערים שהופיעו" אי אפשר היה לסרב להצעה זו.
כריסטיאן בייל נבחן לגלם את התפקיד הראשי, אך טום הארדי קיבל את התפקיד הראשי במקום זאת. פיליפ סימור הופמן היה אמור לקבל את התפקיד שקיבל מאוחר יותר ונסן קאסל. הצילומים התקיימו בפראג ובאוסטרבה.
משטרת אל חמה

| --- | --- |

מבנה משטרת אל חמה בקצה המצוק הצילום מ-1969 וניכר שרובו של המבנה עמד עדיין על תילו
 מידע כללי
 סוג:  משטרה
 שימוש:  מבנה משטרה מחנה צבאי (מ-1967)
 מיקום:  אל חמה
 מייסדים:  P.W.D. - Public Works Department
 הקמה ובנייה
 תקופת הבנייה:  1940–1941 (כשנה)
 תאריך פתיחה רשמי:  1941
 חומרי בנייה:  בטון
 עלות:  כ-11,500 לירות
 יוצר:  סולל בונה בע"מ קאראמני בע"מ
 מידות
 אורך:  24.3 מטר
 רוחב:  24.3 מטר
 גובה:  7.5 מטר
 שטח:  כ-150 מ"ר
 גובה מעל פני הים:  114- מטר
 קומות:  2
 
 קואורדינטות:  32°41′06″N 35°39′51″E﻿ / ﻿32.68490343299509°N 35.664188619483845°E﻿ / 32.68490343299509; 35.664188619483845
 he
השריד האחרון של משטרת אל חמה
משטרת אל חמה במפה מנדטורית מפברואר 1943
תוכנית בניית משטרת אל חמה - 15-דצמבר 1940
משטרת אל חמה הייתה אחת ממצודות טגארט שנבנו בארץ ישראל בתקופת המנדט הבריטי והיא נועדה לשמור על בקעת אל חמה בה הוקמו מלונות נופש וכן על תחנת הרכבת והגשרים של מסילת הרכבת דרעא–צמח. במהלך השנים נהרסו רוב חלקי התחנה ורק אחד מהמגדלים הפינתיים נותר על תילו ונמצא בתחומי מחנה צבאי.
רקע

בעקבות פרוץ המרד הערבי הגדול ב-1936 הוזמן צ'ארלס טגארט מבורמה כדי לבחון דרכים לשיפור המצב הביטחוני בארץ ישראל. הוועדה בראשה עמד המליצה, ב-1939, להעביר את האחריות לשמירת הביטחון מהצבא למשטרה ולצורך כך להקים 77 תחנות משטרה ברחבי הארץ. המלצות אלו נדונו על ידי שלטונות המנדט ומשרד המלחמה בלונדון שאישרו לבסוף הקמת 55 תחנות בחלוקה ל-6 דגמים. חלק מהתחנות היו תחנות עירוניות אולם רובן נקבעו בנקודות שליטה אסטרטגיות באופן שיאפשר לשוטרים המשרתים בתחנה לפעול ביעילות על מנת להגן על אותן נקודות.
אחת מאותן נקודות אסטרטגיות הייתה  אל חמה בה עברה הדרך לסוריה ובה נבנתה תחנת רכבת וכן מספר גשרים עבור מסילת הרכבת דרעא–צמח. כמו כן היה המקום פופולרי כמקום נופש בקרב הבריטים ששירתו בארץ ישראל. כמו הרבה מקומות אחרים בארץ ישראל סבל גם אזור זה מהתנכלויות של פורעים ערבים בתקופת המרד הערבי הגדול דבר שהבריח מהמקום את הנופשים ואילץ את הצבא הבריטי להקצות חיילים לשמירת הגשרים והתחנה. משום כך החליטה הוועדה להקים במקום תחנת משטרה.
ההיסטוריה של התחנה > תקופת המנדט

התחנה אותה הוחלט להקים הייתה מסוג "נקודת משטרה" (Police Post) והיא מוספרה כתחנה מספר 26. מקום הקמת התחנה נבחר על מצוק החולש, מצד אחד, על בקעת אל חמה ומצד שני על של הכביש העולה לרמת הגולן והמוביל לבקעה. הוחלט שהבנייה תתבסס על תחנת משטרה שהוקמה במקום ב-1933 והוראת הבנייה יצאה ממטה המחלקה לעבודות ציבוריות של המנדט (P.W.D. - Public Works Department). עבודות בניית התחנה נמסרו לחברת סולל בונה וחברת קראמאן ובנייתה החלה ב-1940.
חלק מהפרויקט כלל הקמת מערכת אספקת מים שתחילתה בבית שאיבה במפלס הירמוך ששאבה מים במעלה המצוק עד למכל אגירה שנבנה במרומי מגדל השמירה המזרחי. מערכת זו נדרשה להתמודד עם עומד של כ-48 מטר (40.5 מטר מצוק + 7.5 מטר לראש מכל המים במגדל).
המבנה היה מרובע בגודל של כ-12X12 מטר, באמצעיתו חצר שירות ובשתי קצותיו (המזרחי והמערבי) מגדלי שמירה. עלות הפרויקט הייתה כ-11,500 לירות.
המבנה נמסר למשטרת המנדט ב-20 באוגוסט 1941 ואוכלס על ידי כוח שוטרים של כ-7 שוטרים עד לסיום המנדט בארץ ישראל. הייתה זו המשטרה האחרונה שנמסרה למשטרת המנדט במסגרת פרויקט מצודות טגארט.
ההיסטוריה של התחנה > לאחר הקמת המדינה

במסגרת הסכם שביתת הנשק עם סוריה, שנחתם ב-20 ביולי 1949 הוסכם שאזור אל חמה, כולל תחנת המשטרה, יהפוך לאזור מפורז. המשמעות המעשית של הגדרת האזור המפורז נותרה ללא הסכמה בין ישראל וסוריה. ההבנה של ישראל הייתה שבאזור זה מותרת פעילות אזרחית ללא הגבלה ופעילות צבאית מוגבלת בעוד שהבנת הסורים הייתה שאסורה כל פעילות באזור זה. על אף חוסר ההסכמה החזיקה ישראל במבנה המשטרה צוות של שוטרים ערבים ישראלים ומדי פעם ערכו שוטרים יהודים סיורים במקום.
ההיסטוריה של התחנה > תקרית אל חמה

ב־4 באפריל 1951 יצאו ממשטרת ס'מח שני כלי רכב ובהם 19 חיילי צה"ל לבושים במדי שוטרים ושני שוטרים אל האזור המפורז באל חמה.
כשניסה הכוח להתקדם לכיוון בניין המשטרה נפתחה לעברו אש ממספר מקורות ובין השאר מחוליה סורית שהתמקמה במשטרה והחיילים החלו לסגת. מכונית אחת הצליחה בכך והשנייה נתקעה באמצע הכביש. מהירי נהרגו 7 מחיילי צה"ל, שלושה נפצעו ושניים נישבו. בתגובה תקף חיל האוויר עמדות סוריות וכן את מבנה המשטרה וגרם לו נזק חלקי.
בעקבות תקרית זו ננטש המבנה ועמד ללא שימוש עד מלחמת ששת הימים.
ההיסטוריה של התחנה > מלחמת ששת הימים ואחריה

במהלך מלחמת ששת הימים נכבשה מובלעת אל חמה ומבנה המשטרה על ידי צה"ל שהקים במקום מחנה צבאי בשם "מוצב אורנה" שקיים עד היום. מצילומים של המקום ניכר שרוב מבנה המשטרה נהרס למעט מגדל פינתי שמהווה חלק מהמחנה. הגישה למקום מותנית באישור צה"ל.
לקריאה נוספת

גד קרויזר, הטיגארטים הקמת מצודות המשטרה הבריטיות בארץ ישראל 1943-1938, הוצאת המועצה לשימור אתרי מורשת בישראל, 2011
הערות שוליים

↑  גישה זו של ביצור תחנת משטרה קיימת מבוצע גם במשטרת הג'יפתליק, משטרת אבו גוש, נס ציונה ואחרים
↑  הפעולה ננקטה לאחר ידיעות שהגיעו למודיעין פיקוד הצפון בדבר כניסתה של יחידה סורית לבושה אזרחית לאזור זה
↑  כעבור שעות אחדות הוחזרו לישראל שבעת ההרוגים ושני השבויים
מול פלנדרס (סרט, 1965)

| --- | --- |
כרזת הסרט
כרזת הסרט
 מבוסס על:  הרומן מול פלנדרס של דניאל דפו
 בימוי:  טרנס יאנג 
 הופק בידי:  מרסל הלמן 
 תסריט:  רוברט אנדרסון
 עריכה:  פרדריק וילסון 
 שחקנים ראשיים:  קים נובאק Jess Conrad רוג'ר לייבסי Judith Furse אנתוני דוסון נואל הריסון ריצ'רד ואטיס אלכסיס קנר רג'ינאלד בקווית' בזיל דיגנם יו גריפית' דניאל מאסי Noel Howlett ויטוריו דה סיקה אנג'לה לאנסברי ריצ'רד ג'ונסון ססיל פארקר ליאו מק'קרן לילי פאלמר ג'ורג' סנדרס Peter Butterworth ליאם רדמונד 
 מוזיקה:  ג'ון אדיסון 
 צילום:  ג'וזף מקדונלד
 מדינה:  ארצות הברית
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  1965 
 משך הקרנה:  162 דקות
 שפת הסרט:  אנגלית 
 סוגה:  סרט קומדיה 
 מקום התרחשות:  לונדון 
 הכנסות:  2,000,000‏$
 דף הסרט ב־IMDb
 
מול פלנדרס (באנגלית: The Amorous Adventures of Moll Flanders) הוא סרט קומדיה תקופתית בריטי משנת 1965 עם קים נובק וריצ'רד ג'ונסון בתפקידים הראשיים.
התסריט מבוסס על הרומן מול פלנדרס של דניאל דפו שיצא לאור ב-1722, שלוש שנים לאחר פרסום רובינזון קרוזו. הוא מתאר את חייה של אישה יפה, עצמאית ודעתנית המנסה לפלס את דרכה בים של גברים תאבי מין הנמשכים לגופה.
ב-1996 הופק הסרט "מול פלנדרס" עם רובין רייט בתפקיד הראשי.
תקציר העלילה

מול פלנדרס (קים נובק) היא משרתת יפהפייה בביתו של ראש העיר. הוא ראה אותה לראשונה בבית יתומים בו גדלה לאחר שאימה זנחה אותה. הבן הגדול עוגב אחריה אך דווקא הבן הצעיר המגמגם והמפגר שכלית מבקש את ידה. היא נענית לו בחוסר רצון כי רוצה לשמור על מעמדה. לאחר שהוא נהרג בנפילה מכרכרה, המשפחה מגרשת אותה.
מול - כעת אלמנה יפהפייה נזרקת לרחוב ומוצאת עבודה כמשרתת אצל ליידי בלייסטון (אנג'לה לנסבורי) ומאהבה הרוזן (ויטוריו דה סיקה) שמנסה כל הזמן לעגוב אחריה.
מול מתבקשת לנסוע ללונדון כדי להכין את דירתה של ליידי בלייסטון. בכרכרה נוסע איתה בנקאי עשיר שגם הוא אלמן (ג'ורג' סנדרס). בדרך הם נשדדים על ידי ג'מי (ריצ'רד ג'ונסון) ועוזרו סקווינט (ליאו מק'קרן). ג'מי חושב שמול היא ליידי בלייסטון ובלונדון הוא עוקב אחריה מחופש לבעל ספינה עשיר עם משרתו סקווינט. לאחר בילויים והנאות היא מגלה לו מי היא באמת וגם הוא. שניהם כועסים ונפרדים. ג'מי חוזר לחברתו וידידתו דאצ'י (לילי פלמר) הסוחרת ברכוש גנוב.
הרוזן מנסה לתקוף אותה מינית אך היא מתנגדת ובאותו זמן מגיעה ליידי בלייסטון שמאשימה אותה בבגידה באמון וזורקת אותה לרחוב. מול מחליטה לחזור לבנקאי אשר חולה ומתאושש לאחר ההיכרות המחודשת והם נישאים. בלילה הראשון היא בורחת לדאצ'י, העוסקת ברכוש גנוב ובמקום לעסוק בזנות היא מתחילה לגנוב אבל בפעם אחת היא נתפסת ביחד עם ג'מי.
הם נאסרים ומועמדים להוצאה להורג. לפני כן מציג מנהל בית הסוהר (יו גריפית') את המקום לפני ועדה בראשות ראש העיר ובתוכה גם הבנקאי. כשמזהה הבנקאי את מול הוא נופל ומת.
מסתבר שמול היא כעת היורשת היחידה שלו והיא מצליחה לקנות בכסף את שחרורה ביחד עם ג'ימי בתנאי שיגורשו לאמריקה. על הספינה נערך טקס הנישואים שלהם.
המצודה (סרט, 1938)

| --- | --- |
כרזת הסרט
כרזת הסרט
 מבוסס על:  הרומן "המצודה" של א.ג'.קרונין
 בימוי:  קינג וידור
 הופק בידי:  ויקטור סאביל
 תסריט:  איאן דאלרימפל
 עריכה:  צ'ארלס פרנד
 שחקנים ראשיים:  רוברט דונאט רוזלינד ראסל רלף ריצ'רדסון ססיל פרקר רקס הריסון
 מוזיקה:  לואיס לוי, צ'ארלס ויליאמס
 צילום:  הארי סטרדלינג
 מדינה:  בריטניה בריטניה
 חברת הפקה:  מטרו גולדווין מאייר, Denham Film Studios 
 חברה מפיצה:  מטרו גולדווין מאייר
 שיטת הפצה:  וידאו על פי דרישה 
 הקרנת בכורה:  3 בנובמבר 1938
 משך הקרנה:  88 דקות
 שפת הסרט:  אנגלית
 סוגה:  סרט דרמה, סרט רומנטי, סרט מבוסס יצירה ספרותית 
 מקום התרחשות:  לונדון 
 תקציב:  1,012,000 דולר
 הכנסות:  2,600,000 דולר
 פרסים:  פרס מועצת ביקורת הקולנוע האמריקנית לסרט הטוב ביותר 
 דף הסרט ב־IMDb
 
המצודה (באנגלית: The Citadel) הוא סרט קולנוע בריטי משנת 1938 בבימויו של קינג וידור, עם רוברט דונאט ורוזלינד ראסל בתפקידים הראשיים.
התסריט מבוסס על הרומן "המצודה" מאת א. ג'. קרונין משנת 1938.
קרונין היה רופא שהקים מרפאה באזור מכרות בדרום ויילס והתמנה למפקח הרפואי של המכרות. מהתנסויותיו בחקר השפעותיה המזיקות של תעשיית הכרייה על בריאות העובדים הפיק חומר לספרים שכתב בהמשך, "המצודה" ו"כוכבים מציצים מרום".
העלילה עוסקת באתיקה רפואית - רופא צעיר ואידיאליסט שמטפל בכורים העניים והחולים של עמק המכרות בוויילס, עוזב אותם ומגיע ללונדון אל מרומי העושר והיוקרה של פרקטיקה פרטית עד אל פתח הסכנה שיאבד כרופא מקומי את כל הערכים שבהם האמין. כמוהו גם קרונין עבר ללונדון ונחל הצלחה רבה בעבודתו כרופא ברחוב הארלי.
תקציר העלילה

ד"ר אנדרו מנסון (רוברט דונאט) הוא רופא צעיר שאך עתה סיים את לימודיו. הוא נוסע ברכבת לעיירה בלנלי בויילס לשמש כעוזרו של ד"ר פייג' שאינו יכול לתפקד בגלל מחלה. במקום אין אמבולנס, מכשיר רנטגן או כל שרות רפואי נוסף פרט לאחות המקומית. את בדידותו מפיג ד"ר פיליפ דני (ראלף ריצ'רדסון) שגם הוא עוזר רופא. דני עוסק גם במחקר רפואי ומגלה כי בעיירה יש מספר גבוה של חולי טיפואיד בגלל תעלות ביוב סדוקות שהביוב חודר למי השתייה. לאחר שפניותיו למועצת הכפר לא נענות הם מחליטים לפוצץ את מערכת הביוב ואכן לאחר הפיצוץ משפצים ומשדרגים את המערכת והמגפה נבלמת.
מנסון מכיר בעיירה את המורה כריסטין ברלוב (רוזלינד ראסל) ומתחיל לחזר אחריה. כאשר הוא מקבל לידה קשה ומחייה את הוולד, הוא מקבל מהאבא צ'ק של 5 פאונדס כהוקרה. אך אשת הרופא גוערת בו כי לדעתה הכסף שייך לבעלה. לאחר חילופי דברים קשים הוא מחליט לעזוב.
בסמוך נמצאת עיירת כורים גדולה בשם אברלו ששם קיים גם בית חולים ושירותים רפואיים. מנסון מגיש את מועמדותו למשרת אחד מרופאי הכורים ומתקבל בתנאי שיהיה נשוי. כריסטין לא מהססת להשיב על בקשתו בחיוב. לקוחות רבים באים לקבל חופשת מחלה ובמקרים רבים הוא מסרב. מנסון שם לב לעובדה שרבים מהם משתעלים. הוא ממשיך את מחקריו ומשתמש בשפני ניסיון. לפי ממצאיו הכורים סובלים ממחלת ריאה שנגרמת משאיפה חלקיקי פחם וסיליקון. הנהלת המכרות אינה מרוצה מפעולתו ובפעם אחת הכורים מתפרצים למעבדה, משחררים את חיות הניסיון ושוברים את כל המבחנות.
הוא מסכן את חייו בירידה למכרה קורס לטפל בכורה שידו נתפסה בקורה. הוא מצליח לגדוע את היד ולסגת משם לפני שהקירות קורסים. למרות זאת הוא מקבל אולטימטום להפסיק את ניסיונותיו. הוא לא מוותר ועוזב ללונדון.
הוא פותח מרפאה בדרום העיר אך לא מגיעים חולים. יום אחד הוא נקרא לטפל דחוף בידוענית אשת החברה הגבוהה טופי לירוי (ניקול מורי) שהתעלפה בסלון אופנה מפואר. הוא מאבחן מיד שמדובר בהיסטריה ומלווה אותה לבית החולים שם הוא פגש את ד"ר לופורד (רקס הריסון) ואת ד"ר צ'ארלס אוורי (ססיל פרקר) שהוא כירורג של המעמד העליון. הם מכניסים אותו לחוג שלהם כולל משחקי גולף במועדון יוקרתי. הוא מתחיל לטפל בחולים עשירים שהם בעיקר היפוכונדריים. מצבו הכלכלי משתפר והוא פותח מרפאה מפוארת וקונה מכונית מפוארת בהתאם למעמדו. המחקר כבר לא מעניין אותו. במדורי הרכילות הוא מתואר במפגשים עם טופי לירוי. זה לא מוצא חן בעיני כריסטין שמוכיחה אותו ללא תועלת.
יום אחד הם נפגשים עם ידידם לשעבר ד"ר דני שמציע למנסון להצטרף למיזם שהוא מקים עם מומחים כדי לעזור לאנשים עניים. מנסון מתנשא מעליו ואומר כי כעת אינו יכול לרדת מרמת החיים שלו. כאשר דני משתכר נעלמות כל העכבות והוא אומר למנסון מה שהוא באמת חושב עליו ואחר כך עוזב במהירות ונדרס.
מנסון מבקש מד"ר אוורי לנתח את דני ומסתבר לו שאוורי הוא מנתח גרוע ביותר. דני מת בניתוח ומנסון מאשים את אוורי ברצח.
מנסון וכריסטין נוהגים לאכול במסעדה האיטלקית של גב' אורלנדו (מרי קליר). בתה אן חולה מאד ומנסון מתבקש לבדוק אותה. הוא נכנס לבית החולים בודק אותה ללא רשות וקובע שהיא סובלת מחזה אוויר. הוא חוטף אותה ומביא אותה לידידו ריצ'רד סטילמן שאינו רופא מורשה אך בקי בתהליך של גרימת תמט ריאה במקרים של שחפת. סטילמן מציל אותה אך מנסון נתבע על ידי ההתאחדות הרפואית על חטיפה וסיכון חיי חולה על ידי אדם שאינו רופא.
בנאום חוצב להבות הוא פונה למושבעים ואומר כי כל המטרה היא לעזור לחולים וכי גם לואי פסטר, פבלוב, פאול ארליך ואחרים לא היו רופאים והצילו רבים.
כריסטין מתבוננת בו באהבה ושניהם יוצאים מבית המשפט לפני החלטת המושבעים.
צוות השחקנים

| שם השחקן/ית | שם הדמות | הערות |
| --- | --- | --- |
| רוברט דונאט | רוברט מנסון | רופא |
| רוזלינד ראסל | כריסטין מנסון |  |
| ראלף ריצ'רדסון | ד"ר פיליפ דני | רופא |
| רקס הריסון | ד"ר פרדריק לופורד | רופא |
| ססיל פרקר | ד"ר צ'ארלס אוורי | כירורג |
| ניקול מורי | טופי לירוי | ידוענית |
פרסים

הסרט היה מועמד לארבעה פרי אוסקר:
פרס אוסקר לסרט הטוב ביותר
פרס אוסקר לשחקן הטוב ביותר - רוברט דונט
פרס אוסקר לבימוי הטוב ביותר - קינג וידור
פרס אוסקר לתסריט המעובד הטוב ביותר
הנער על הדולפין

| --- | --- |
כרזת הסרט
כרזת הסרט
 מבוסס על:  רומן של דייוויד דיוויין
 בימוי:  ז'אן נגולסקו
 הופק בידי:  סמואל אנגל
 תסריט:  איבן מופט, דווייט טיילור
 עריכה:  ויליאם מייס
 שחקנים ראשיים:  סופיה לורן אלן לאד קליפטון ווב
 מוזיקה:  הוגו פרידהופר
 צילום:  מילטון קרסנר
 מדינה:  ארצות הברית ארצות הברית
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  19 באפריל 1957
 משך הקרנה:  111 דקות
 שפת הסרט:  אנגלית 
 סוגה:  סרט חיפוש מטמון, סרט דרמה, סרט המבוסס על יצירה ספרותית, סרט רומנטי 
 מקום התרחשות:  יוון 
 תקציב:  2,800,000 דולר
 הכנסות:  3,300,000 דולר
 דף הסרט ב־IMDb
 
הנער על הדולפין (באנגלית: Boy on a Dolphin) הוא סרט רומנטי אמריקאי משנת 1957 בבימויו של ז'אן נגולסקו, עם סופיה לורן, אלן לאד וקליפטון ווב בתפקידים הראשיים.
התסריט מבוסס על הרומן "הנער על הדולפין" של דייוויד דיוויין (אנ') משנת 1955.
הוגו פרידהופר היה מועמד לפרס אוסקר לפסקול המקורי הטוב ביותר.
השיר "הנער על הדולפין" מושר בתחילת הסרט באנגלית על ידי ג'ולי לונדון ובמהלך הסרט ביוונית על ידי סופיה לורן. השיר קיבל גם נוסח בעברית של שמואל פישר והושר בפי דורותיאה ליביו.
זה הסרט ההוליוודי הראשון שצולם ביוון, אתרי הצילום הם האיים הידרה, רודוס, דלוס, פורוס ואתרים ביוון - האקרופוליס, אפידאורוס ומטאורה.
הבמאי נאלץ באמצעים שונים להתגבר על הפרש הגבהים בין סופיה לורן (1.83 מטר) ואלן לאד (1.68 מטר).
תקציר העלילה

פדרה (סופיה לורן) היא בחורה שזופה וחטובה שמתגוררת באי הידרה במבנה של טחנת רוח ביחד עם אחיה הקטן ניקו. היא עוסקת בדליית ספוג מהים בצלילה חפשית מסירה נהוגה על ידי חברה ריף (ג'ורג' מיסטרל), מהגר מאלבניה.
יום אחד היא נתקלת בפסל מתכת עתיק של נער יושב על דולפין. היא נפצעת ממסמר שהיה תקוע שם וריף מביא אותה לרופא הכפר ד"ר הוקינס (לורנס נייסמית') שמטפל בה ומזהה את המסמר כשייך לספינה שטבעה שם לפני 2,000 שנה ובה היה הפסל הזה שלדבריו יקר מאד.
הוא מצייד אותה ברישום של הפסל ושולח אותה לאקרופוליס באתונה להציג זאת לפני מתעניינים. פדרה פוגשת שם את הארכאולוג האמריקאי ד"ר ג'יימס קאלדר (אלן לאד) שמתייחס לזה בזלזול וכן למליונר ויקטור פרמלה (קליפטון ווב) שמשוטט בים התיכון ביאכטה שלו וסוחר בממצאים ארכאולוגים גנובים. הוא מתייחס ברצינות, מזמין אותה ליאכטה שלו ובינתיים נוסע למנזר במטאורה כדי למצוא חומר על הפסל הזה ומוצא במנזר את ד"ר קאלדר שגם הוא מתעניין.
פרמבלי וקאלדר מגיעים להידרה ופרמבלי מבקש מפדרה שתוביל את קאלדר לחפש בכל המקומות פרט למקום שבו נמצא הפסל עד שייתיאש ויפסיק. הוא מנסה לשחד את קאלדר שיפסיק בחיפושיו אבל נתקל בסירוב.
במשך הזמן מתפתח רומן אהבה בין פדרה לקאלדר שאינו יודע שהיא עובדת נגדו. פרמלי מצליח לשחד את ריף בסכום כסף גדול וזה שולף את הפסל ממקומו ומסתיר אותו במערה כדי שימסור אותו אחר כך לפרמלי תמורת סכום נכבד שייאפשר לו לשאת את פדרה ולקחת אותה איתו לאלבניה.
בינתיים מבלה פדרה עם קאלדר בטברנה ומסיחה את דעתו לפי בקשת ריף. קאלדר חושד ומערב את נציג ממשלת יוון שעוקב אחרי ריף. פדרה מנסה לשכנע את ריף כי הפסל שייך לעם היווני אך הוא סוטר לה, מביא אותה לסירה שמתחתיה קשור הפסל וקושר אותה והם בדרכם למסור אותו לפרמלי. קאלדר ונציג הממשלה מפתיעים אותם ורוצים לעצור את פרמלי אך הפסל לא נמצא כי ניקו חתך את החבלים שקשרו אותו לסירה. פרמלי משוחרר ומורה לאנשיו להפליג למונטה קרלו והשאר חוזרים להידרה עם הפסל ומתקבלים בשמחה במטח כבוד מתותחי החוף. קאלדר ופדרה מתחבקים.
צוות השחקנים

| שם השחקן/ית | שם הדמות | הערות |
| --- | --- | --- |
| סופיה לורן | פדרה |  |
| אלן לאד | ד"ר קאלדר | ארכאולוג |
| קליפטון ווב | ויקטור פרמלי | סוחר עתיקות |
| חורחה מיסטרל | ריף | חבר של פדרה |
| לורנס נייסמית' | ד"ר הוקינס | רופא |
הילדים של מחר

| --- | --- |

כרזת הסרט
 מבוסס על:  ילדי האדם 
 בימוי:  אלפונסו קוארון 
 הופק בידי:  מארק אברהם אריק ניומן איאן סמית' הילרי שור טוני סמית' תומאס בליס ארמיין ברנשטיין
 תסריט:  אלפונסו קוארון טימותי סקסטון דייוויד ארטה מארק פרגוס האוק אסטבי
 עריכה:  אלפונסו קוארון אלכס רודריגז
 שחקנים ראשיים:  קלייב אוון ג'וליאן מור מייקל קיין
 מוזיקה:  ג'ון טאוונר 
 צילום:  עמנואל לובצקי 
 מדינה:  הממלכה המאוחדת, ארצות הברית 
 חברת הפקה:  Strike Entertainment, Hit and Run Productions, סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  בריטניה22 בספטמבר 2006
 משך הקרנה:  106 דק' 
 שפת הסרט:  אנגלית
 סוגה:  סרט פוסט-אפוקליפטי, סרט דרמה, סרט מבוסס יצירה ספרותית, סרט הרפתקאות, סרט מדע בדיוני, סרט מתח, tech noir, סרט דיסטופי, סרט בסוגת ספרות עלילה ספקולטיבית 
 מקום התרחשות:  לונדון 
 תקציב:  76 מיליון דולר
 הכנסות:  69,959,751 דולר
 הכנסות באתר מוג'ו:   childrenofmen
 פרסים:  פרס סאטורן לסרט מדע בדיוני 
 אתר רשמי
 דף הסרט ב־IMDb
 
הילדים של מחר (באנגלית: Children of Men) הוא סרט קולנוע דיסטופי מסוגת מדע בדיוני שיצא לאקרנים בשנת 2006, בבימויו, בכתיבתו ובעריכתו של אלפונסו קוארון. הסרט מבוסס על ספרה של פ.ד. ג'יימס "ילדי האדם", משנת 1992. עלילת הסרט מתרחשת בשנת 2027, שבה, לאחר שני עשורים שבהם האנושות סבלה מעקרות, החברה נמצאת על סף התמוטטות. מהגרים בלתי חוקיים מחפשים מקלט בבריטניה, המקום האחרון בעולם עם ממשלה מתפקדת. אך הממשלה אוכפת חוקים נגד המהגרים. קלייב אוון מגלם את תיאו פארון, אזרח פשוט, המסייע לנערה אפריקאית הנמצאת בהריון, בניסיון להימלט מהכאוס. בסרט משחקים גם ג'וליאן מור, מייקל קיין, פאם פריס, צ'ואיטל אג'יופור וקלייר הופ אשיטי.
הסרט יצא לאקרנים ב-22 בספטמבר 2006 בבריטניה וב-25 בדצמבר באותה שנה בארצות הברית. חרף ההכנסות המעטות של הסרט, הוא זכה לביקורות מהללות בעיקר בתחומי התסריטאות, הצילום, התפאורה והחדשנות שבצילום שוטים ארוכים. הסרט היה מועמד לשלושה פרסי אוסקר; התסריט המעובד הטוב ביותר, הצילום הטוב ביותר והעריכה הטובה ביותר. הסרט גם זכה בפרסי באפט"א בקטגוריות הצילום והתפאורה הטובים ביותר ובפרס סאטורן בקטגוריית סרט המדע בדיוני הטוב ביותר.